แคทริน ดัชเชสแห่งเคนต์

แคทริน ดัชเชสแห่งเคนต์ (; 22 กุมภาพันธ์ ค.ศ. 1933 – 4 กันยายน ค.ศ. 2025) พระนามเดิม แคทริน ลูซี แมรี เวิร์สลีย์ () เป็นสมาชิกราชวงศ์สหราชอาณาจักร เป็นพระชายาในเจ้าชายเอ็ดเวิร์ด ดยุกแห่งเคนต์ พระมาตุลาในสมเด็จพระเจ้าชาร์ลส์ที่ 3

ดัชเชสแห่งเคนต์ทรงเลื่อมใสนิกายโรมันคาทอลิกและเปลี่ยนไปเข้ารีตเมื่อ ค.ศ. 1993 ถือเป็นเจ้านายสหราชอาณาจักรพระองค์แรกที่ละคริสตจักรแห่งอังกฤษ หลังประกาศพระราชบัญญัติว่าด้วยการสืบราชสันตติวงศ์ ค.ศ. 1701

 พระประวัติ 
 พระชนม์ชีพช่วงต้น 
ดัชเชสแห่งเคนต์ มีพระนามเดิมว่า แคทริน ลูซี แมรี เวิร์สลีย์ ประสูติ ณ คฤหาสน์ฮอวิงฮัม ยอร์กเชอร์ เป็นธิดาเพียงคนเดียวของเซอร์วิลเลียม เวิร์สลีย์ กับจอยซ์ มอร์แกน บรุนเนอร์ เป็นหลานตาของเซอร์จอห์น บรุนเนอร์ บารอเน็ตที่ 2 และเป็นเหลนของเซอร์จอห์น บรุนเนอร์ บารอเน็ตที่ 1 ผู้ก่อตั้งบรุนเนอร์มอนด์ () และเคมีอุตสาหกรรมอิมพีเรียล () สืบค้นเมื่อ 3 มกราคม 2018. นอกจากนี้พระองค์ยังสืบสันดานจากโอลิเวอร์ ครอมเวลล์Le Petit Gotha

แคทรินบัพติศมา ณ คริสตจักรนักบุญทั้งหลาย () ในฮอวิงฮัมในวันที่ 2 เมษายน ค.ศ. 1933 มีพ่อแม่ทูนหัวคือ เซอร์เฟลิกซ์ บรุนเนอร์ บอรอเน็ตที่ 3, เซอร์ดิกบี ลอว์สัน บารอเน็ตที่ 2, วินิเฟรด คอลเกต และมาร์กาเรต ไฟฟ์แห่งคฤหาสน์นันนิงตัน

 เสกสมรส 
แคทรินทรงพบกับเจ้าชายเอ็ดเวิร์ด ดยุกแห่งเคนต์ พระโอรสในเจ้าชายจอร์จ ดยุกแห่งเคนต์ กับเจ้าหญิงมารีนาแห่งกรีซและเดนมาร์ก เมื่อครั้งที่เจ้าชายประจำการที่ค่ายแคตเทอริก () พระราชพิธีเสกสมรสถูกจัดขึ้น ณ อาสนวิหารยอร์กในวันที่ 8 มิถุนายน ค.ศ. 1961 ซึ่งอาสนวิหารดังกล่าวเคยจัดพิธีสมรสของเจ้านายครั้งล่าสุด คือพระราชพิธีราชาภิเษกสมรสระหว่างพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเฮนอลต์เมื่อ 633 ปีก่อน ในพระราชพิธีนี้ได้เจ้าชายไมเคิลแห่งเคนต์เป็นเพื่อนเจ้าบ่าว และเจ้าหญิงแอนน์เป็นหนึ่งในเพื่อนเจ้าสาว โดยมีไมเคิล แรมซีย์ อาร์ชบิชอปแห่งยอร์กเป็นผู้ดำเนินพิธี มีแขกผู้มีเกียรติจำนวนมากเข้าร่วมพระราชพิธี เป็นต้นว่า นอแอล คอวอร์ด และดักลัส แฟร์แบงส์ จูเนียร์ รวมทั้งพระราชวงศ์ต่างประเทศ ได้แก่ สหราชอาณาจักร, กรีซ, เดนมาร์ก, นอร์เวย์, ยูโกสลาเวีย, โรมาเนีย และสเปน

ทั้งสองมีพระบุตรสี่คน ได้แก่ จอร์จ วินด์เซอร์ เอิร์ลแห่งเซนต์แอนดรูส์ (เกิด 26 มิถุนายน ค.ศ. 1962),  เลดีเฮเลน เทย์เลอร์ (เกิด 28 เมษายน ค.ศ. 1964), ลอร์ดนิโคลัส วินด์เซอร์ (เกิด 25 กรกฎาคม ค.ศ. 1970) และลอร์ดแพทริก วินด์เซอร์ (เกิด 5 ตุลาคม ค.ศ. 1977; ตายคลอด)

 การสิ้นพระชนม์ 
สำนักพระราชวังบักกิงแฮมได้ออกแถลงการณ์เรื่องแคทริน ดัชเชสแห่งเคนต์ สิ้นพระชนม์เมื่อวันที่ 4 กันยายน ค.ศ. 2025 ณ พระราชวังเคนซิงตัน สิริพระชันษา 92 ปี

 เข้ารีตคาทอลิก 
ดัชเชสแห่งเคนต์ทรงเปลี่ยนไปนับถือนิกายโรมันคาทอลิกใน ค.ศ. 1994 ถือเป็นการตัดสินพระทัยส่วนพระองค์และทรงได้รับพระราชทานพระบรมราชานุญาตจากสมเด็จพระราชินีนาถเอลิซาเบธที่ 2 พระองค์ประทานสัมภาษณ์กับบีบีซี ความว่า "ข้าพเจ้าชอบแนวทางปฏิบัติ และนิกายคาทอลิกก็มีแนวทางให้คุณปฏิบัติตาม ซึ่งข้าพเจ้าปรารถนาที่จะทำเช่นนี้มาตลอดในชีวิตนี้ ข้าพเจ้าอยากจะรู้เสียด้วยว่าตัวข้าพเจ้าเองถูกคาดหวังอะไรไว้บ้าง ข้าพเจ้าชอบถูกสอนว่า "เธอจะต้องเข้าโบสถ์ทุกวันอาทิตย์นะ ไม่งั้นเจอดีแน่ !"" พระคาร์ดินัลเบซิล ฮิวม์ อาร์ชบิชอปแห่งเวสต์มินสเตอร์ ผู้นำทางจิตวิญญาณแห่งคริสตจักรคาทอลิกในอังกฤษและเวลส์ เกรงว่าอาจเกิดกระแสต่อต้านจากการเปลี่ยนนิกายของดัชเชส

แม้จะมีพระราชบัญญัติว่าด้วยการสืบราชสันตติวงศ์ ค.ศ. 1701 ที่กล่าวว่า หากมีสมาชิกแห่งพระราชวงศ์พระองค์ใดเสกสมรสกับคู่สมรสที่เป็นคาทอลิก ก็จะถูกถอดออกจากการสืบราชสันตติวงศ์แห่งสหราชอาณาจักร แต่ไม่รวมไปถึงกรณีที่เจ้านายเสกสมรสกับคริสต์ศาสนิกชนนิกายแองกลิคัน แต่คู่เสกสมรสเปลี่ยนไปนับถือนิกายคาทอลิกในภายหลัง ด้วยเหตุนี้ดยุกแห่งเคนต์จึงมิถูกถอดจากการสืบราชบัลลังก์

ทว่าหลังจากการเปลี่ยนนิกายของพระองค์ ลอร์ดนิโคลัส วินด์เซอร์ พระโอรสคนเล็ก, เอ็ดเวิร์ด วินด์เซอร์ ลอร์ดดาวน์แพทริก และเลดีมารีนา ชาร์ลอตต์ วินด์เซอร์ พระนัดดาได้เปลี่ยนไปเข้ารีตคาทอลิกเช่นกัน ส่วนจอร์จ วินด์เซอร์ เอิร์ลแห่งเซนต์แอนดรูส์ พระโอรสคนโต สมรสกับสตรีคาทอลิก ด้วยเหตุนี้พวกเขาทั้งหมดจึงถูกถอดออกจากการสืบราชสันตติวงศ์แห่งสหราชอาณาจักร ส่วนลอร์ดดาวน์แพทริกจึงถือเป็นผู้สืบสายตระกูลดยุกและเอิร์ลแห่งเคนต์คนแรกที่เป็นคาทอลิก นับตั้งแต่การปฏิรูปศาสนาฝ่ายโปรเตสแตนต์เป็นต้นมา

 พระทายาท 
 รายนาม  เกิด  เสียชีวิต  สมรส  บุตร จอร์จ วินด์เซอร์ เอิร์ลแห่งเซนต์แอนดรูส์ 26 มิถุนายน ค.ศ. 1962  9 มกราคม ค.ศ. 1988  ซิลเวนา โทมาเซลลี  เลดีมารีนา ชาร์ลอตต์ วินด์เซอร์เลดีอาเมเลีย วินด์เซอร์ เลดีเฮเลน เทย์เลอร์  28 เมษายน ค.ศ. 1964   18 กรกฎาคม ค.ศ. 1992  ทิโมที เทย์เลอร์  โคลัมบัส เทย์เลอร์แคสซิอัส เทย์เลอร์อีโลอิส เทย์เลอร์เอสเทลลา เทย์เลอร์ ลอร์ดนิโคลัส วินด์เซอร์     4 พฤศจิกายน ค.ศ. 2006     อัลเบิร์ต วินด์เซอร์ลีโอโพลด์ วินด์เซอร์หลุยส์ วินด์เซอร์ ลอร์ดแพทริก วินด์เซอร์(เสียชีวิตในขณะคลอด)  5 ตุลาคม ค.ศ. 1977   

 พระอิสริยยศ 

 22 กุมภาพันธ์ 1933 – 8 มิถุนายน 1961: แคทริน เวิร์สลีย์
 8 มิถุนายน 1961 – 4 กันยายน 2025: เฮอร์รอยัลไฮเนส ดัชเชสแห่งเคนต์

 อ้างอิง 



หมวดหมู่:ราชวงศ์วินด์เซอร์
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:เจ้านายพระชันษายืนแห่งราชวงศ์อังกฤษ